open-index/open-wikipedia-markdown huggingface dataset:
Wilburs store eventyr

***Wilburs store eventyr*** (originaltittel: *Charlotte's Web 2: Wilbur's Great Adventure*) er en amerikansk direkte-til-video tegnefilm fra 2003 som er en oppfølger til Hanna-Barbera-filmen *[[Charlottes tryllevev (1973)|Charlottes tryllevev]]*. Filmen er produsert av Paramount Pictures, Universal Pictures, Universal Cartoon Studios, og Nickelodeon, og utgitt av Paramount Home Entertainment i USA og Universal Studios Home Entertainment på verdensbasis. Handlingen omfatter karakterer som ble utviklet av E.B. White i boka *[[Charlotte's Web]]*.

## Sammendrag
Filmen åpner om våren, året etter at Charlotte døde. Hennes tre døtre, Nellie, Aranea og Joy, er nå ungdommer med Wilbur som deres ledsager og mentor. I løpet av denne tiden blir Wilbur venn med Cardigan, et nyfødt Lam som blir sett ned på av de andre lammene og alle sauene, fordi han er den eneste som har svart ull. Wilbur tar Cardigan under sin beskyttelse, og viser ham rundt omkring på gården. Imidlertid, etter bare noen få uker, selger deres eier bonde Zuckerman plutselig Cardigan til en annen bonde. 

Wilbur, sammen med Nellie, Aranea, Joy og Templeton bestemmer seg for å besøke Cardigan og sjekke om han er trygg og har det greit ved den nye gården. Templeton krever at Wilbur senere skal sitte barnevakt for barna sine, i bytte mot at Templeton hjelper ham i løpet av utflukten. Underveis for å besøke Cardigan blir Wilbur sulten, og han spiser noen bjørnebær som får ham til å se lilla ut. Deretter setter han foten fast i noen tornekratt som Templeton frigjør ham fra (under løfte om at Wilbur skal sitte barnevakt i ytterligere to uker)

I tillegg har dyrene på gården problemer på grunn av en slem rev, som heter Farley, og stjeler en høne fra låven. Wilbur får skylden for dette etter å ha forsøkt å stoppe reven. Farley kommer tilbake, stjeler Cardigan fra låven, og planlegger å spise ham. Wilbur må derfor redde vennen sin. 

## Rolleliste
* Julia Duffy som Charlotte A. Cavatica. Wilbur's beste venn som døde i den forrige filmen. Hun dukker enkelte ganger opp i flashbacks i denne filmen.
* David Berón som Wilbur. En gris som bor på Homer's gård som tar seg av Charlotte's tre døtre: Nellie, Aranea, og Joy.
* Charlie Adler som Templeton. En egoistisk rotte som bor på Homer's gård. Han har fire barn: Henrietta, Lester, Ralphie og Junior.
* Amanda Bynes som Nellie. En av Charlotte's tre døtre.
* Anndi McAfee som Joy
* Maria Bamford som Aranea.
* Harrison Chad som Cardigan. En ensom lam som Wilbur blir venner med.
* Rob Paulsen som Farley. En ondskapsfull rev ansvarlig for å ta mange kyllinger og egg fra en rekke forskjellige gårder.
* Debi Derryberry som Fern Arable.
* Laraine Newman som Gwen. En gås som Wilbur blir venner med.
* Dawnn Lewis som Bessie. En ku eid av Mr. Hirsch.
* Danny Mann som Mr. Hirsch. En bonde
* Brenda Vaccaro som Mrs. Hirsch. Kone til Mr. Hirsch.
* Jerry Houser som Mr. Zuckerman. En annen bonde.
* Valery Pappas som en kylling.
* Pat Fraley som en apekatt. 

## Referanser


## Eksterne lenker
*
King Fahd Causeway

**King Fahd Causeway** (arabisk: جسر الملك فهد) er en firefelts motorvei over vann som forbinder Saudi-Arabia og Bahrain. Konstruksjonen ble påbegynt i 1968 og fortsatte fram til 1986. Veien ble offisielt åpnet i 1982. Den totale kostnaden kom på 1,2 milliarder USD eller 3 milliarder rijaler. Veianlegget er 28 km langt og består av fyllingsveier og fem par broer som er henholdsvis 5194, 3334, 2034, 934 og 934 meter lange og 2 x 12,3 meter brede. 
 
Veien er bygget i tre seksjoner:
# Fra Khobar til grensen mellom Saudi-Arabia og Bahrain
# Fra grensen til Umm an Nasan (Nasanøya)
# Fra Umm an Nasan til hovedøya i Bahrain

Veien er oppkalt etter kong Fahd bin Abdul Aziz av Saudi-Arabia.

## Eksterne lenker
*
Thomas Rønning (f. 1985)

**Thomas Rønning** (født 1985) er en norsk fotballspiller som spiller for Charlottenlund. Rønning spiller primært på midtbanen, men spilte høyreback i noen kamper for Ranheim.

Han har tidligere spilt for Strindheim. Han er bror til tidligere landslagsspiller Trine Rønning. 

Rønning er lærer ved Åsheim ungdomsskole, Spongdal Barne - og ungdomsskole, i bydelen Heimdal. 

## Referanser


## Eksterne lenker
* Bodø/Glimt – Biografi
* Altomfotball.no – Biografi 
*
Thomas Rønning (f. 1980)

**Thomas Rønning** (født 29. september 1980 i Busan i Sør-Korea) er en norsk-koreansk fotballtrener og tidligere fotballspiller fra Leksvik i Nord-Trøndelag. Rønning spilte på de fleste offensive posisjonene.

## Karriere
### Klubber
Thomas Rønning startet sin karriere i moderklubbene Leksvik og Rissa. Han flyttet til Ulsteinvik for å gå på folkehøgskole, samtidig som han spilte fotball for Hødd. Da han fortsatte sin utdannelse på videregående skole i Trondheim, spilte han fire år for juniorlaget til Rosenborg, før han gikk videre til Byåsen, hvor han spilte i både første- og andredivisjon.

I 2005 ble han kjøpt av Mandalskameratene for å fylle tomrommet etter Brian Waltrip. Han ble senere kjøpt tilbake til Byåsen før han fortsatte hos Frøya. Fra 2010 til og med 2022-sesongen var han spillende trener for Melbo Idrettslag.

### Landslag
Han spilte i 1996 landskamper for Norge U-15, noe som resulterte i to mål på åtte kamper. Han har per 2005 spilt 13 kamper for G15- og G16-landslaget, hvor han blant annet har spilt med John Arne Riise, Magne Hoseth, Alexander Ødegaard og Thomas Holm.

## Referanser


## Eksterne lenker
* Spillerprofil på Byåsen Toppfotballs offisielle nettside
* Spillerprofil  på Mandalskameratenes offisielle nettside
*
Royal Bafokeng Stadium

**Royal Bafokeng Stadium** er et flerbruksstadion i byen Phokeng nær Rustenburg i Sør-Afrika. Stadionet har en kapasitet på 42&nbsp;000 og ble åpnet i 1999. Stadionet blir brukt til rugby union, fotball og friidrett. Kapasiteten til stadionet ble økt fra 38&nbsp;000 til 44&nbsp;530 slik at det kunne fungere som en arena i fotball-VM 2010. Stadionet var arena for fem gruppespillkamper og en åttendedelsfinale under fotball-VM 2010. Det ble bygget og administreres av Royal Bafokeng Nation.

I 2010 fant oppgradering og utvidelse av den vestre hovedtribunen sted og tribunen fikk et nytt uthengende tak til en kostnad av 45 millioner USD. Andre forbedringer inkluderer installeringen av nye elektroniske måltavler, nye stoler og oppgradering av flomlysene og høyttaleranlegget. 

Oppgraderingen av stadionet ble fullført i mars 2009, og det ble spilt fire kamper på Royal Bafokeng Stadium under Confederations Cup 2009.

## VM i fotball 2010
Det ble spilt fem gruppespillkamper og en åttendedelsfinale på Royal Bafokeng Stadium under fotball-VM 2010. 

**Kampoppsett:**


## Referanser


## Eksterne lenker
* 
*  Royal Bafokeng Stadium på fifa.com 
*  360 graders panorama
FA-cupen 1967/68

**FA-cupen 1967/68** var den 87. sesongen av den engelske FA-cupen. West Bromwich Albion slo Everton 1&ndash;0 etter ekstraomganger.

## Tredje runde

## Fjerde runde

## Femte runde

## Kvartfinaler

## Semifinaler

----

## Finale

## Referanser
Retributivisme

**Retributivisme** (fra latin *retribuere* - betale tilbake, av *re-* og *tribuere* gi, tildele, og *-isme*) er en rettsfilosofi som argumenterer for at straff, som reaksjon på kriminalitet, er moralsk forsvarlig og rettferdig ut i fra et gjengjeldelsesprinsipp. Retributivisme innebærer at straff skal utmåles i et forhold til forbrytelsen, men krever ikke nødvendigvis at straffen skal være *lik* konsekvensene ved forbrytelsen. Derimot må en stor forbrytelse straffes strengere enn en liten. Retributivisme blir legitimert ut fra rettferdighet overfor forbryteren, den fornærmede part, de pårørende og samfunnet.

I de fleste kulturer er prinsippet om at *straffen skal passe forbrytelsen* rådende i rett og etikk. Prinsippets betydnig viser seg i gammel jødisk kultur ved Moselovene som inneholder straffer som «liv for liv, øye for øye, tann for tann, hånd for hånd, fot for fot.» Mange andre dokumenter fra kulturer verden over viser liknende rettsfilosofier, likevel varierer straffeutmåling mye fra kutur til kultur og fra enkeltsak til enkeltsak.

Selv om retributivisme tar for seg konsekvensen av en forbrytelse, utelukker ikke det nødvendigvis at andre forhold som intensjon og miljø også kan tas i betraktning ved straffeutmåling.

I straffefilosofi har man tradisjonelt sett på retributivisme som en kontrast til utilitarisme. Utilitarismen ser på straff som en måte å forebygge fremtidig kriminalitet ved avskrekkelse, mens retributivismen kun ser på straffen som en rettferdig gjengjeldelse.

## Referanser
Joe Satriani Original Album Classics

***Joe Satriani Original Album Classics*** er en 5-CD samleboks av den amerikanske gitaristen Joe Satriani.

Boksen ble utgitt av Sony BMG i 2008, og inneholder følgende musikkalbum:
# *[[Not of This Earth]]*
# *[[Flying in a Blue Dream]]*
# *[[The Extremist]]*
# *[[Joe Satriani (album)|Joe Satriani]]*
# *[[Crystal Planet]]*

## Sporliste
**Disk 1**
#«Not of This Earth»
#«The Snake»
#«Rubina»
#«Memories»
#«Brother John»
#«The Enigmatic»
#«Driving at Night»
#«Hordes of Locust»
#«New Day»
#«The Headless Horseman»

**Disk 2**
#«Flying in a Blue Dream»
#«The Mystical Potato Head Groove Thing»
#«Can't Slow Down»
#«Headless»
#«Strange»
#«I Believe»
#«One Big Rush»
#«Big Bad Moon»
#«Feelings»
#«Phone Call»
#«Day at the Beach»
#«Back to Shalla Bal»
#«Ride»
#«The Forgotten (Part 1)»
#«The Forgotten (Part 2)»
#«The Bells of Lal (Part 1)»
#«The Bells of Lal (Part 2)»
#«Into the Light»

**Disk 3** 
#«Friends»
#«Extremist»
#«War»
#«Crying»
#«Rubinas Blue Sky Happiness»
#«Summer Long»
#«Tears in the Rain»
#«Why»
#«Motorcycle Driver»
#«New Blues»

**Disk 4**
#«Cool No 9»
#«Down, Down, Down»
#«Luminous Flesh Giants»
#«Smf»
#«Look My Way»
#«Home»
#«Moroccan Sunset»
#«Killer Bee Bop»
#«Slow Down Blues»
#«You're My World»
#«Sittin' Around»

**Disk 5**
#«Up in the Sky»
#«House Full of Bullets»
#«Crystal Planet»
#«Love Thing»
#«Trundrumbalind»
#«Lights of Heaven»
#«Raspberry Jam Delta V»
#«Ceremony»
#«With Jupiter in Mind»
#«Secret Prayer»
#«Train of Angels»
#«Piece of Liquid»
#«Psycho Monkey»
#«Time»
#«Z.Z.S Song»

## Kilder
Johan E. Hareide

**Johan E. Hareide** (født 10. juni 1926, død 30. juni 2009) var en norsk forretningsmann og politiker (H).

Han var ordfører i Hareid kommune etter valget i 1987. Hareide selv satt i 1988 og 1989, mens Olav Fure satt i de to ytterligere åra. 

Han var disponent i rederiet Johan E. Hareide, formann i Aalesund Rederiforening i mange år og disponent ved Hjørungavaag Verksted i Hjørungavåg. Han var også leder av Norges første statlige bistandsprosjekt i Kerala, India.

## Referanser
Aloo tikki

**Aloo tikki** er en nordindisk snack laget av kokte poteter og forskjellige krydderier. I Delhi finner man det i nesten hvert eneste chaat-utsalg. 

Den serveres varm, sammen med tamarind, kikerter og grønn salsa og noen ganger joghurt.

Retten går også under navnet **tikiya**.
Kjørsvikfjellet

**Kjørsvikfjellet** (også kalt **Kjøsvikfjellet**) er et fjell ved Vik i Sømna kommune i Nordland. Det har en høyde på 495 meter over havet.

## Fjelltrimmen
Fjellet er enkelte år med i den lokale Fjelltrimmen. Traseen er 4,4 kilometer lang og har en stigning på 484 meter. Oppstigningen tar mellom 75 og 120 minutter.

## Referanser
Sigrid Hvidsten

**Sigrid Hvidsten** (født 1978)  er en norsk journalist og tidligere kulturredaktør i Dagbladet.  

Hun er født i Oslo og er cand.mag. fra Universitetet i Oslo (UiO) (2002) med fagkretsen historie (grunnfag), statsvitenskap (mellomfag) og medievitenskap (mellomfag). Hun var kulturredaktør i *[[Dagbladet]]* i perioden 2016-2023 og har også vært musikkanmelder i Dagbladets *Magasinet* og redaktør for *[[Fredag (magasin)|Dagbladets feature- og ungdomsmagasin FREDAG]]*.

## Referanser


## Eksterne lenker
*
Løvekvinnen

***Løvekvinnen*** er en roman av den norske forfatteren Erik Fosnes Hansen og ble utgitt i 2006. Boka ble tildelt Bokhandlerprisen.

## Handling

Boken handler om Eva Arctander, som blir født med sykdommen hypertrikose, en sykdom som medfører unaturlig hårvekst på store deler av kroppen. Romanen beskriver hennes livsløp fra hun blir født og til hun er 13-14 år. Boken skildrer også om oppveksten hennes på togstasjonen hvor hun bor og faren hennes er stasjonmester. Hun blir undersøkt av leger på nedverdigende vis og mobbet på skolen. Hun forelsker seg og opplever respekt og respektløshet. Boken starter med at hun er med i en omreisende teatergruppe sammen med andre med sjeldne sykdommer eller misdannelser. Boken går så tilbake i tid og beskriver hennes opplevelser med hensyn til sin sykdom og de folk hun møter. I boken benyttes vekselsvis førsteperson og tredjeperson.

## Se også
* Løvekvinnen (film) fra 2016

## Utgaver

*2007: Cappelen Damm, heftet. ISBN 9788202281977
*2006: Cappelen Damm, lydbok, lest av Erik Fosnes Hansen. ISBN 9788202265878
*2006: Cappelen Damm, innbundet. ISBN 9788202241353.
## Referanser


## Eksterne lenker
*Omtale av boken på Cappelen Damms nettsider.
Foggia

**Foggia** (fra latin: *Fovea*, på dialekt: *Fogg*) er hovedstaden i provinsen Foggia i regionen Puglia ved kysten av Adriaterhavet i Italia.

## Referanser


## Eksterne lenker
*
Umm an Nasan

**Umm an Nasan** (arabisk: ام النعسان) er den femte største øya i kongedømmet Bahrain i Persiabukten. De andre er naboøya Bahrain, Muharraq, Hawar, og Sitra. Umm an Nasan ligger 17,5 km vest for hovedstaden Manama på naboøya Bahrain, som utgjøre det meste av landet Bahrain,

## Beskrivelse
Umm an Nasan er privateid, tidligere av kong og statsminister Hamad ibn Isa al-Khalifah av Bahrain (død 2020), nå eid av hans sønn, statsminister Salman bin Hamad Al Khalifa. Det er forbudt for vanlige borgere å komme til øya.

Det er lite utvikling på øya annet enn tre palasser for kongen og noen hager. Det er også en liten bestand av hjorteantilope som har blitt introdusert til øya. Den lille landsbyen Umm an Nasan ligger på vestkysten, og har noen nomadefamilier som tar vare på hjort og gaseller på øya.

Øya ligger i Nordlige guvernement, et av de fire guvernementer i Bahrain.

## Geografi
Umm an Nasan i Bahrainbukta i Persiabukten, vest for Bahrainøya og øst for den saudiarabiske kystbyen Khobar. Øya har forbindelse til Bahrain med King Fahd Causeway. Umm an Nasan er forbundet med den lille ubebodde øya Jidda som ligger i nord gjennom Jidda Causeway. Det er lite bebyggelse på øya annet enn kongens palasser.

## Referanser


## Eksterne lenker
* 
* «Theme Week Bahrain – Umm an Nasan Island», *Wingsch.net*
Runddelen

**Runddelen** er en ås i Aurskog-Høland kommune i Akershus, øst for tettstedet Lierfoss. Det høyeste punktet på åsen er *[[Sommerfjøstoppen]]*. Det har en høyde på 393,2 meter over havet og er det høyeste punktet i Aurskog-Høland.

Cirka 250 meter sørøst for toppen står en kommunikasjonsmast, også kjent som *Linken*.

## Referanser
Bhajji

**Bhajji** er en krydret indisk snack som består av friterte løk. Det finnes et utall varianter av retten, som også er siderett ved større måltider. Grunnresepten består av finhakket løk som blandes i en spesiell deig av ris, kikertmel, krydderier og ofte urter som så blir friterstekt. Vanligvis har retten mild smak.

Bhajjis benyttes ofte som forrett, gjerne sammen med poppadoms og andre snacks.

Det serveres gjerne med et salatblad, en sitronskive eller med mangochutney.
Ghi

**Ghi** eller **ghee** (hindi घी *ghī*) er i det indiske kjøkken et særegent *[[klaret smør]]* som blir utvunnet av smør kjernet av melk fra ku- eller asiatisk bøffel. 

Smøret er smeltet og har fått putre over lang tid til alle faste stoffer legger seg på bunnen av gryten.  Så blir det silt og satt til å svalnes.  Når det er blitt kjølt ned blir det putret og silt på nytt.  Til sist får man en klar gul flytende væske med en særegen lukt. Denne væsken er ghi. Ghi kan også fremstilles av vanlig smør eller margarin. Prosessen skiller ut melkeproteinet og gjør ghi til et alternativ for melkeallergikere.

Ghi er mye brukt i indisk mat. Den brukes til å steke roti, samosa, grønnsaker, og til å lage karri i nord-indisk mat. I sør-indisk mat blir den gjerne blandet i retter som *[[ris]] og karri* rett før retten blir servert.

Ghi er også brukt i hinduismen for å ofre til ilden og til brennoffer. I gamle dager brukte velstående folk ghi for likbrenning.


Fil:Ghi and gunpowder.jpg|Flytende ghi klar til å bli blandet med krydder
Fil:Dosa and ghee.jpg|En *[[dosa]]* i India servert med ghi


## Eksterne lenker
*
Busåsen

**Busåsen** er en ås i Aurskog-Høland kommune i Akershus, nord for tettstedet Lierfoss. Den har en høyde på 381 meter over havet og er det tredje høyeste punktet i Aurskog-Høland.

## Referanser
Elgheia

**Elgheia** er et høydepunkt i Aurskog-Høland kommune i Akershus, mellom tettstedene Aurskog, Lierfoss, Bjørkelangen og Fosser. Det har en høyde på 385 meter over havet og er med dette det nest høyeste punktet i Aurskog-Høland.

Det er et branntårn på Elgheia, med utsikt vidt omkring. Det er blant annet mulig å se Holmenkollen og i klarvær også Gaustatoppen 158&nbsp;km unna fra Elgheiatårnet. Brannvakttårnet på Elgheia er i dag et yndet mål for turgåere både sommer og vinter i Aurskog-Høland.

Branntårnet på Elgheia ble reist sommeren 1939 som ett av flere vakttårn i Akershus, finansiert av skogforsikringsselskapet Skogbrand. Tårnet ble tatt i bruk 3. april 1940, dager før krigen kom til Norge. Tårnet var bemannet etter behov når det var tørr skogbunn i perioden 1940 til 1956. Antall vaktdøgn varierte fra bare to i 1953 til 112 tørkesommeren 1947. Mest vanlig var en bevoktning på 30-40 døgn hver sesong. Driften av tårnet ble administrert av Akershus Skogselskap.

## Referanser
Henry Winkler

**Henry Franklin Winkler** (født 30. oktober 1945 i New York i USA) er en amerikansk skuespiller, produsent og regissør. Hans foreldre var tyske jøder som overlevde andre verdenskrig. Han vokste opp på Manhattan og i familiens hus på landet i Lake Mahopac i New York. Han giftet seg med Stacey Weitzman 5. mai 1978, og de har to sønner og en datter.

Richard Belzer er fetteren hans, og han studerte drama på Emerson College i Boston. Da han laget en dokumentar om dysleksi, oppdaget han at han hadde det.

Som skuespiller er Winkler kjent som Arthur «Fonzie» Fonzarelli i komedieserien *[[Happy Days]]* (1974–1984). Han deltok i pilotepisoden av *[[Mork & Mindy]]* (1978) i samme rolle. Andre fjernsynsserier og filmer han har deltatt i, er *[[The Waterboy]]*, *[[Third Watch]]* og *[[Arrested Development]]* (i *[[Scream]]* (1996) blei han ikke nevnt i rollelista). Han har hatt småroller i serier som *[[Numb3rs]]* og *[[The Practice]]*. Henry Winkler har også produsert filmer og fjernsynsserier. Blant disse er actionserien *[[MacGyver]]* (1985).

## Referanser


## Eksterne lenker
*
Sverre Berglie

:*Artikkelen omhandler fotballspilleren Sverre Berglie.  Se ellers [[Sverre Bergli]] (fotograf, 1926)*
**Sverre Berglie** (født 21. oktober 1910, død 21. august 1985) var en norsk landslagsspiller i fotball og bandy. Han spilte for Drafn og vant NM i bandy i 1933, etter å ha scoret begge finalemålene. For det norske fotballandslaget fikk han i 1934 tre kamper og scoret fem ganger; kun Minotti Bøhn har bedre scoringssnitt. I sin ene B-landskamp (mot Sverige B i 1933) scoret han fire mål.

Berglie spilte én landskamp i bandy, mot Sverige i 1932.

## Referanser


## Eksterne lenker
* 
* bilder fra landslaget der Berglie er med.
Mont-de-Marsan

**Mont-de-Marsan** er *[[préfecture]]* (administrasjonssted) og en kommune i departementet Landes i regionen Nouvelle-Aquitaine i det sørvestlige Frankrike. Byen har om lag  innbyggere og ligger der elvene Douze og Midou renner sammen.

Mont-de-Marsan var fødestedet til Alain Juppé (født 1945), fransk politiker og tidligere statsminister.

## Befolkningsutvikling
***Antall innbyggere i kommunen Mont-de-Marsan***

## Referanser


## Eksterne lenker
* 
* Kommunedata INSEE
Mubarak-moskeen (Qadian)

**Mubarak-moskeen** (punjabi: ਮੁਬਾਰਕ ਮਸਜਿਦ, urdu: مبارک مسجد) ligger i Qadian i indisk Punjab. og ble åpnet i 1882-1883 av Mirza Ghulam Ahmad. Det er den første moskéen til Ahmadiyya muslimsk trossamfunn. Senere ble den hvite minaret lagt til. Denne minareten er 32 m høy.

## Eksterne lenker
* Bilde i galleriet på alislam.org
* Mubarak-moskéen og Den hvite minaret på panoramio.com
Børsesjø

**Børsesjø** er en innsjø som ligger i Gjerpensdalen i Skien kommune i Telemark. Den ligger 15,4 meter over havet og har et areal på , og største dyp er 3&nbsp;meter. Vannet har utløp gjennom elva Leirkup (*Lilleelva*) som munner ut i Porsgrunnselva ved Osebakken i Porsgrunn.

Børsesjø ligger i utkanten av Oslofeltet, og kalkholdig berggrunn gjør området artsrikt både botanisk og zoologisk. Området er en av landets rikeste fuglebiotoper, og er vernet som Børsesjø naturreservat (). Det er registrert over 230 fuglearter i området rundt innsjøen.

## Referanser
Carl Frølich Hanssen

**Carl Frølich Hanssen** (1883–1960) var en norsk offiser og idrettsleder. Under den tyske okkupasjonen av Norge var han leder for NS Arbeidstjeneste. 

Carl Frølich Hanssen vokste opp i Antwerpen og Kristiania og tok examen artium i 1901, Krigsskolen 1904 og Den gymnastiske Centralskole 1909-1911. I 1907 gjennomgikk han den militære høyskole.

## Idrett og verv
Frølich Hansen spilte fotball (senterforward) for Mercantile og fikk i 1910 én landskamp for , som tapte 0–4 mot . Han var president i Norges Fotballforbund 1907–1908 og 1911–1912, turninspektør i Norges Turn- og Idrætsforbund 1911–1916 og sekretær i Norges Riksforbund for Idrett og Norges olympiske komité 1912–1914. Han var også formann i Tilsynsrådet for Statens gymnastikkskole og formann i Oslo Militære Samfund og Bergens Militærforening.

## Forretningslivet
Fra 1917 var han direktør i flere skipsverft i USA eid av Christoffer Hannevig, deriblant *Pennsylvania New Jersey Shipbuilding Company* og senere *The Pusey and Jones Company*. Fra 1919 til 1923 deltok han i forhandlingene Norge hadde med USA om vederlag for den tonnasjen som amerikanerne hadde rekvirert under 1. verdenskrig. Dette førte til at han i 1923 ble utnevnt til ridder av 1. klasse av St. Olavs Orden. Ordenen ble tilbakekalt etter krigen.

## Militæret
Han tjenestegjorde som offiser i feltartilleriet til 1915 og fra 1923. Han ble major i 1932, oberstløytnant året etter og ble i 1936 utnevnt til oberst og sjef for Feltartilleriregiment nr. 1. Den 9. april 1940 var han syk og ble sykemeldt dagen etter. Kommandoen over regimentet ble overlatt til sjefen for Askimdetasjementet, major Refsum.  Frølich Hansen deltok likevel i felttoget i Østfold og gikk med sine styrker over grensen til Sverige. Samme sommer returnerte han til Norge sammen med andre internerte norske offiserer.

## Politikken
Frølich Hansen meldte seg inn i Nasjonal Samling 22. oktober 1940. Fra april 1941 var han leder for NS Arbeidstjeneste og ble utnevnt til general av Quisling-regimet. Han var også leder for Norges Kvinnelige Arbeidstjeneste under den tyske okkupasjonen. 

Frølich Hansen ble arrestert etter frigjøringen i 1945 og ble dømt til sju års fengsel og tap av borgerlige rettigheter. Dommen ble stadfestet av Norges Høyesterett i 1949. Han ble også fradømt stillingen som oberst i Hæren.

## Referanser




## Eksterne lenker
* 
* 
* Frølich Hanssen - Norsk biografisk leksikon
Doaba

**Doaba** er den regionen i indisk Punjab som er omgitt av elvene Beas og Sutlej. Navnet *Doaba* kan oversettes direkte til «de to elvers land» ("*Do*" betyr to og "*Ab*" betyr elv på punjabi). Det er en av de mest fruktbare områdene i verden, og var sentrum for den grønne revolusjonen i India. Doaba er fortsatt en av verdens største produsenter av hvete per capita. 

Folket i Doaba begynte som bønder, men har nå gått videre i utdanning, sport og entreprenørskap. Den høyt fremskrittsvennlige og virksomme befolkningen har i løpet av de senere årene blitt vitne til en demografisk omveltning på grunn av stor migrasjon til Nord-Amerika og Europa, og som følge av kjønnsseleksjon ved hjelp av abort eller spedbarnsdrap. Folk reiser til utlandet i håp om å få et bedre liv, med jobb, penger og statsborgerskap. Siden Doaba har den største chamarbefolkningen i Punjab, har det nylig blitt sett forbedringer med tanke kastediskriminering blant resten av folket og de såkalte "lave kastene" er på vei frem. Denne framgangen blir sett på som et problem av noen i de høyere kastene, ofte de som har knyttet sin mentalitet til middelalderens India.
Hovedårsaken til den økende ergrelsen overfor de "lave kastene" er den reverse (motsatte) diskrimineringen som rammer folk av "høyere kaste".

Jalandhar er blant de mer kjente byene i Doaba. Byen har den største tettheten av sykehus i Asia. DAVs første ingeniørhøyskole finnes også i Jalandhar, som forøvrig også har den største produksjonen av sportsutstyr i Punjab. Harbhajan Singh, som er en kjent spinnbowler på det indiske cricketlandslaget, kommer også fra denne byen. Andre byer i Doaba er Hoshiarpur, Kapurthala, Nakodar, Nawanshahr, Phagwara og Phillaur, som ligger på grensen mellom Doaba og Malwa.
Flippflopper

**Flippflopper**, **flippflopp**, **flip-flop**, **flip flops** og liknende ord er opprinnelig engelske betegnelser som har flere betydninger på norsk, blant annet:

* Flippflopper (fottøy), enkle plastsandaler med tåreim, også kalt kippkjapper
* Flip-flop (elektronikk), bryter eller vipper i digitale kretser
* Flip-flop, spøkefull betegnelse i politisk debatt om en mening som skifter ofte (tilsvarer verbet *å flippfloppe*)
* Flippfloppnav, type dobbelt fastnav på sykkelhjul, ofte med fridrev montert på den ene siden og fastdrev montert på den andre siden, eller fridrev på begge sider

*Flip-flop* brukes på engelsk gjerne om noe som vipper, glipper eller snur lett. Adjektivet *flipperty-flopperty* betyr «dinglende» eller «pløsete».
Greta Gynt

**Margrethe Woxholt** (født 15. november 1916 i Oslo, død 2. april 2000 i London), bedre kjent som **Greta Gynt**, var en norsk sanger, danser og skuespiller.

## Bakgrunn
Fem år gammel debuterte hun på Chat Noir. Hennes mor, som var kostymedesigner, ønsket gjerne at datteren skulle bli skuespiller og sydde ofte kostymer til henne. Gynt sydde kostymene til flere av sine egne filmer. Hun kom første gang til Storbritannia tre år gammel med sin far som var ingeniør og arbeidet for Victor Armstrong. Gynt og moren vendte tilbake til Storbritannia i 1930-årene, hvor hun fikk noen mindre teaterroller. Hun tok navnet Gynt etter at hun hørte en pianist spille Edvard Griegs Peer Gynt-suite på Chiltern Hotel i London i slutten av 1930-årene.

## Karriere
I 1934 debuterte hun som filmskuespiller i rollen som *Kaj Klimt* i den svenske filmen *[[Sangen til henne]]*.
J. Arthur Rank forsøkte å lansere henne som Storbritannias Jean Harlow. Hun spilte hovedrollen i mindre britiske filmer i 1930- og 1940-årene. En mulighet til å oppleve en Hollywood-karriere kom i begynnelsen av 1950-årene, men for sent. I Hollywood var hennes navn ofte å finne på bunnen av rollelistene i biroller. Hun vendte tilbake til Storbritannia og laget filmer frem til 1963.

## Privatliv
Gynt var gift med Frederick Moore frem til hans død i 1983. Hun var søster av undervannsfotografen Gil Woxholt.

## Filmer

## Referanser


## Kilder
* Nekrolog i The Guardian
* Greta Gynt – Norgesglasset – NRK

## Eksterne lenker
* 
* Greta Gynt i Filmavisen 3. mars 1955, fra min 2:11 Besøkt 9. sept 2016.
Fabien Vehlmann

**Fabien Vehlmann** (født 30. januar 1972 i Mont-de-Marsan, Frankrike) er en fransk tegneserieforfatter. 

I januar 2009 blei det annonsert at Vehlmann vil overta ansvaret for tegneserien Sprint sammen med tegneren Yoann. Det hadde da en stund vært klart at Dupuis hadde planer om å skifte ut Morvan og Munuera, som da noen år hadde hatt hovedansvaret for serien. Yoann og Vehlmann hadde da allerede utgitt et Sprint-album, som i Frankrike blei publisert utenom den ordinære Sprint-serien. 

Yoann og Vehlmann vil etter planen utgi sitt første album i den ordinære Sprint-serien i oktober 2009.

Han ble uteksaminert fra Audencia Business School.

## Litteratur
* *Steinkjempene*, Sprint-album nr. 55, 2008 (*Une aventure de Spirou et Fantasio par Yoann et Vehlmann: Les géants pétrifiés*, 2006, Yoann & Vehlmann). 

## Referanser
Flip-flop (elektronikk)

Innenfor digitalteknikk er en **vippe** (norsk betegnelse) eller **flip-flop** (engelsk betegnelse) en sekvensiell logisk krets som har et 1-bits hukommelseselement. En flip-flop kan ha én eller to innganger, og eventuelt et klokkesignal. Det finnes også ofte et ekstra output-signal som gir den inverterte verdien av det andre output-signalet.

Flip-flops kan enten være nivåutløste (asynkron, transparent eller opak) eller kantutløst (synkron eller klokket). I nyere tid refererer noen til klokkeutløste kretser som flip-flop, mens nivåutløste varianter kalles **latches**.

## Kilder
*Næss, Øyvind. *[http://www.uio.no/studier/emner/matnat/ifi/INF2270/v09/oivinds/BoolskAlgebra2_260109.pdf Forelesningsfoiler]* i INF2270, Universitetet i Oslo 2009
FA-cupen 1968/69

**FA-cupen 1968/69** var den 88. sesongen av den engelske FA-cupen. Manchester City slo Leicester City 1&ndash;0 i finalen på Wembley.

## Tredje runde

## Fjerde runde

## Femte runde
For første gang i historien ble hele femte runde avlyst, på grunn av tungt snøfall. Kampene skulle blitt spilt 8. februar 1969, men de fleste kampene ble spilt påfølgende uke, mens noen kamper ble spilt to til tre uker etterpå. 

## Kvartfinaler

## Semifinaler

----

## Finale

## Referanser
Tom Henrik Beck

**Tom Henrik Beck** (født 22. juli 1947 i Oslo, død 28. mai 2011) var er en norsk jurist, sakprosaforfatter og advokat med arbeidsrett som sitt spesialfelt. Han var blant annet avdelingsdirektør i Norsk Arbeidsgiverforening. 

Beck studerte juss ved Universitetet i Oslo og ble Cand.jur. i 1976. Han ble advokatfullmektig i 1979 og arbeidet først i en fagforening, deretter var han i en årrekke ansatt som avdelingsdirektør i en av NAFs (nå NHO). Etter dette etablerte han advokatfirmaet Storeng, Beck & Due Lund sammen med advokatene Arve Due Lund og Nils Storeng. Han var forfatter av flere juridiske lærebøker innen både entrepriserett og arbeidsrett.

Beck var en ivrig slalåmkjører i sine yngre dager og deltok i mange konkurranser for klubben Njård. I 1970 vant han et renn som ble holdt mellom de europeiske juridiske fakulteter i St. Moritz. Han tok i tillegg sølv i storslalåm. Han var også en ivrig kajakkjører og deltok to ganger i New York City Marathon, samt flere ganger i Birkebeinerløpet og Vasaloppet.

Han ble i 1977 gift med Eva Imislund (f. 1954).

Beck døde av hjertestans under en kajakkkonkurranse i 2011.

## Referanser


## Eksterne lenker
Havenergi

**Havenergi** er et begrep som viser til ulike typer fornybar energi fra havet. Havenergi kan omfatte bølgekraft, tidevannsenergi, saltkraft og varme fra havet. Noen bruker også begrepet i forbindelse med offshore vindkraft. Bioenergi fra havet omfattes vanligvis ikke av dette begrepet. Havenergi står i dag for en meget liten del av energiproduksjonen i verden.

## Teknologier for utvinning av havenergi
### Tidevannskraft
Solen og månen påvirker verdenshavene ved at det dannes tidevann på grunn av gravitasjon. På steder langs kysten der det er sund og streder kan store vannmasser få stor hastighet som kan utnyttes. Energipotensialet kan være i området 500– i tverrsnittet av strømmen.

#### Bølgekraft
Bølgekraft som tar opp energien fra havdønninger og tidevannskraft, der energi fra tidevann utnyttes, er to former av vannkraft med fremtidig potensial. Et demonstrasjonsanlegg drives av Ocean Renewable Power Company på kysten av Maine og er koblet til kraftnettet, tidevannskraftverket i Bay of Fundy utnytter en av verdens sterkeste tidevannsstrømmer.

Utnyttelse av bølgekraft blir gjort på forskjellige måter, blant annet med en *svingende vannsøyle* i form av et tårn satt opp ved kysten, der bølgene fanges opp og ledes inn i tårnet. Når vannsøylen beveger seg opp og ned oppstår en kraftig luftstrøm inn og ut av tårnet, som driver en turbin som igjen driver en generator. Andre konsepter har også blitt satt i drift, blant annet flytende konstruksjoner festet på havbunnen. Når disse konstruksjonene beveger seg opp og ned på vannflaten i takt med bølgene, kan energien utnyttes.

#### Saltkraft
Saltkraft går ut på at forskjellen i saltinnhold mellom sjøvann og ferskvann utnyttes. Osmotisk trykk mellom sjøvann og ferskvann tilsvarer en vannsøyle på 270 m. Om en har membran mellom to beholdere med saltvann og ferskvann, vil vannmolekyler trenge gjennom membranen og skape trykk. Denne energien kan utnyttes i spesielle kraftverk i elvemunninger ved havet. Teoretisk kan hver  med ferskvann som renner ut i havet, generere en energimengde på . En regner med at virkningsgraden for slike kraftverk vil være nokså lav, anslagsvis .

#### Havstrømkraft
Havstrømkraft kan sammenlignes med tidevannskraft, men går ut på at de store havstrømmene utnyttes til energiproduksjon. Havstrømmene oppstår på grunn av jordrotasjon og samspillet mellom solen og månens gravitasjon, samt termiske fenomener. For eksempel har Golfstrømmen en hastighet på fem knop enkelte steder. I Norge har Hammerfest Energi bygget et forsøksanlegg med en turbin på  på bunnen av Kvalsundet. Imidlertid ga en opp satsingen i Norge i 2008, og fortsatte med forsøk på utnyttelse av havstrømmer utenfor Skottland.

#### Havvarmekraft

Havvarmekraft bruker temperaturforskjellen mellom kjøligere dyp og varmere overflatevann, hvor temperaturforskjellen kan være oppimot . Bare noen få forsøksinstallasjoner har blitt utviklet til kommersielle anlegg.

## Referanser


## Litteratur
*
Farelva

**Farelva** er en elv i Skien kommune i Telemark. Elva starter ved utløpet av Norsjø ved Skotfoss, og løper ut i Hjellevannet ved Faret. Elva er en del av Skiensvassdraget.

## Referanser
Familiebarnehage

En **familiebarnehage** er en barnehage der driften foregår i små grupper i private hjem.

Arbeidet med barna i en familiebarnehage utføres av en familiebarnehageassistent. Assistenten får veiledning og oppfølging av en barnehagelærer. Barnehagelæreren er også pedagogisk leder for barnehagen. En familiebarnehage består vanligvis av to eller flere hjem. Hver assistent kan ha ansvar for inntil fem barn, avhengig av barnas alder.

Kommunen har ansvaret for godkjenning og tilsyn med familiebarnehagene.

Familiebarnehagen finansieres ved foreldrebetaling og statlig driftstilskudd. (ev. kommunalt tilskudd)

En familiebarnehage kan være kommunal eller privat eiet.

## Se også
*Dagmamma
*Barnepass

## Eksterne lenker
* Regjeringen.no om familiebarnehage
* Skattetaten om familiebarnehage
* www.etablerebarnehage.no om familiebarnehage
PCI-X

**PCI-X** er en standard for utvidelseskort i datamaskiner som gir økt ytelse, primært for tjenere og arbeidsstasjoner. Den er en utvidelse av PCI-standarden som dobler bussbredden til 64 biter og øker klokkefrekvensen på bussen. Versjon 1.0 av standarden tillot en klokkefrekvens på 66 og 133&nbsp;MHz, mens versjon 2.0 også tillot 266 og 533&nbsp;MHz. Bortsett fra økt bredde og hastighet på bussen, er PCI-X lik vanlig PCI og stort sett bakoverkompatibel. Unntaket er for gamle 5 volt PCI-kort. Det er også mulig å bruke PCI-X i en 16-bit variant, men med samme høye hastighet. PCI-X har, i likhet med PCI og AGP, blitt erstattet av PCI Express.

## Eksterne lenker
* PCI-X 2.0 Frequently Asked Questions
Kaare Engebretsen

**Kaare Engebretsen** (født 22. august 1893 i Kristiania, død 16. oktober 1960) var en norsk fotballspiller kjent fra landslaget.

Han spilte for Mercantile og vant norgesmesterskapet i 1912 (en scoring), samt fikk andreplass i 1913. I perioden 1913–1920 spilte han tyve kamper for det norske landslaget og scoret åtte ganger, blant annet tre ganger mot Sverige da Norge vant 5-1 borte 14. september 1919. Engebretsen ble endog den første som ble byttet ut av landslaget, da Harald Schønfeldt kom inn etter 45 minutter i 1-5-tapet mot Danmark den 12. juni 1919. I 1921 gikk han til Lyn.

## Referanser


## Eksterne lenker
*
Glesbygd

**Glesbygd** er i svensk befolkningsstatistikk benevnelsen på den del av Sverige som ikke kan defineres som tettsted. I andre sammenhenger blir begrepet brukt om lite befolkede områder hvor selv enkelte mindre tettsteder kan inngå. Glesbygdsverket var tidligere en svensk statlig myndighet som jobbet med spørsmål knyttet til  glesbygder. De hadde en definisjon som sa at et område som har «mer än 45 minuters bilresa till en tätort med över 3000 invånare» skal defineres som glesbygd. Dette gjør at selv mindre deler av Småland, Öland og Gotland, vestre Svealand, deler av Roslagen og Bergslagen og større deler Norrland faller innenfor denne definisjonen. I tillegg kommer øyer uten fastlandsforbindelse, eksempelvis Koster og Ven. 

I alminnelig tale defineres ofte glesbygd noe mer vilkårlig og kan innebære at alt som ikke er et tettsted, ikke er tett befolket landsbygd, eller er et område som opplever demografisk og økonomisk tilbakegang inkluderes i begrepet.

De kommuner som har flest innbyggere (2005) i det som klassifiseres som glesbygd er:
*Öckerö kommun (12 231)
*Gotlands kommun (10 086)
*Åre kommun (9827)
*Pajala kommun (6798)
*Storumans kommun (6507)

## Se også
*Småsted (Sverige)

## Referanser
Skovveien (Oslo)

**Skovveien** (1-49, 2A–26) er en gate på Frogner i Oslo. Den går fra Bygdøy allé og krysser Frognerveien, Behrens' gate, Colbjørnsens gate, President Harbitz' gate, Meltzers gate og Riddervolds plass før den skrår opp i retning Uranienborgparken og ender i Josefines gate. Skovveien utgjorde fra 1859 til 1878 en del av bygrensen for Christiania.

Opprinnelsen til navnet er at veien gikk langs en furuskog som tilhørte løkken Uranienborg. Skogen lå i høydedraget rundt nåværende Uranienborg kirke. Veien gikk til å begynne med fra Frognerveien, og endte i tunet på løkken. Kastanjetrærne i øvre del av Skovveien er rester av den gamle alleen opp til tunet. Det danske navnet er så innarbeidet at det er beholdt, selv om mange gatenavn ellers i byen er fornorsket.

Johan Sebastian Welhaven bodde mot slutten av livet i Skovveien 39, og det står en statue av ham på hjørnet av Skovveien og Briskebyveien (Riddervolds plass). Tidligere gikk partallsnummereringen til 52. Nr. 50 og 52 var to murhus på nedsiden av Harelabbveien som ble revet  i 1968.

## Bebyggelse

## Galleri


Kjøkkenet på Restaurant Coq d'Or Atelier Rude 1970 OMU OB.R13195a.jpg|Kjøkkenet på restaurant Coq d'Or i nr. 15, et av de tidligste stedene til å servere fransk løksuppe og lignende retter i Oslo.
1462 Kristiania. Skovveien - no-nb digifoto 20151204 00228 bldsa PK01267.jpg|Iblant blir bygninger forenklet. Det karakteristiske hjørnetårnet på nr. 20 til venstre her er nå praktisk talt borte. 
3000 Oslo. Skovveien - no-nb digifoto 20151204 00230 bldsa PK01271.jpg|Rester av allé opp mot Uranienborg løkke


## Referanser




## Eksterne lenker
* 
*
Christoph av Württemberg

**Cristoph**, hertug av Württemberg (født 12. mai 1515, død 28. desember 1568) regjerte som hertug av Württemberg i fra 1550 til sin død i 1568. Han var sønn av hertug Ulrich. 

## Referanser
Nutek

**Nutek** eller **Verket för näringslivsutveckling** var en svensk statlig forvaltningsorganisasjon. Nutek hadde i oppgave å styrke næringslivets forutsetninger og fremme bærekraftig vekst i regionene. Myndigheten skulle dels arbeide for å forbedre forutsetningene for etablering av ny næringsvirksomhet, samt sørge for økt vekst og utvikling i spesielle foretak,  dels spesielt fremme næringsutviklingen i spesielle områder av landet. Foruten dette også arbeide for lokal og regional utvikling i alle deler av Sverige.

Nutek ble avviklet den 31. mars 2009 sammen med Glesbygdsverket og Institutet för tillväxtpolitiska studier. Oppgavene som ble utført av disse organisasjonene ble overført til Tillväxtverket og Myndigheten för tillväxtpolitiska utvärderingar och analyser.

## Referanser
13. serierunde i 2. divisjon avdeling 4 2009

**13. serierunde i 2. divisjon avdeling 4 2009** startet 10. juli og ble avsluttet med Bodø/Glimt 2 mot FF Lillehammer 12. juli.


## Resultater

## Eksterne lenker
* 2. divisjon avdeling 4 2009: Terminliste og resultater på altomfotball.no
Professor Satchafunkilus and the Musterion of Rock

***Professor Satchafunkilus and the Musterion of Rock*** er det tolvte studioalbumet fra den amerikanske gitaristen Joe Satriani.

«Professor Satchafunkilus» er en forlengelse av Satrianis kallenavn Satch, og «Musterion» er et gresk ord som betyr hemmelighet. Så meningen blir: «Joe Satriani og hemmeligheten med rock».

## Sporliste
Alle spor av Joe Satriani.
# *Musterion* – 4:38
# *Overdriver* – 5:07
# *I Just Wanna Rock* – 3:27
# *Professor Satchafunkilus* – 4:48
# *Revelation* – 5:57
# *Come On Baby* – 5:49
# *Out of the Sunrise* – 5:43
# *Diddle-Y-A-Doo-Dat* – 4:16
# *Asik Veysel* – 7:42
# *Andalusia* – 6:52

## Eksterne lenker
*
Ludwig av Württemberg (hertug)

**Ludwig**, også kalt **Ludwig den fromme**, (1554–1593) var hertug av Württemberg fra 1568 til sin død i 1593. 

## Referanser
Woensdrecht

**Woensdrecht** er en kommune og en by i provinsen Noord-Brabant sør i Nederland.

Woensdrecht er mest kjent for sin flybase Woensdrecht Air Base. I 1983 bestemte USA at de ville utplassere 48 krysserraketter med kjernevåpen på basen, med mindre Sovjetunionen reduserte antallet av SS-20 raketter i Europa. Blant nederlenderne vakte utplasseringsplanene store protester. Planene ble droppet i 1987 etter at USA og Sovjetunionen hadde undertegnet INF-avtalen.

## Eksterne lenker
* Official Website
Kjetil Gerhardsen

**Kjetil Gerhardsen** (født 1986) er en norsk fotballspiller som for øyeblikket spiller for Brumunddal Fotball. Han har tidligere spilt for Eidsvold Turn og for Kongsvinger IL Toppfotball.

Gerhardsen spilte på aldersbestemte lag for KIL og debuterte for førstelaget den 30. oktober 2005 borte mot FK Tønsberg i Adeccoligaen, og fikk også gult kort. Dette var hans eneste ordinære kamp for førstelaget til Kongsvinger. Etter dette var han på utlån før han meldte overgang til Eidsvold Turn tidlig i 2008.
I november 2009 signerte Gerhardsen en kontrakt for Brumunddal Fotball. Brumunddal rykket opp til 2. Divisjon i 2009.

Gerhardsen spiller også futsal for eliteserielaget Kongsvinger Futsal.

## Referanser


## Eksterne lenker
* 
* Eidsvold-turn.no – Spillerprofilen til Gerhardsen hos Eidsvold Turn
* Spillerstatistikk hos Norsk & Internasjonal Fotballstatistikk
* Fozzum.com – Spillerinformasjon om Gerhardsen hos KIL
Anna-Lisa

**Anna-Lisa Ruud** (født **Anne-Lise** 30. mars 1933 i Oslo, død 21. mars 2018) var en norsk skuespiller og dukkespiller.

Som barn opptrådte Anna-Lisa i brorens barneteater, noe som gav henne inspirasjon til å satse på skuespillerkunsten. Anna-Lisa kom først til California som au-pair for en familie der. Hun besøkte de lokale teatrene samt tok skuespillerleksjoner, før agent Walter Kohner oppdaget henne. Anna-Lisa fikk snart roller i TV-serier. I 1958 kom hennes gjennombrudd med rollen som Ellie Peterson i Warner Brothers' westernserie *[[Sugarfoot (TV-serie)|Sugarfoot]]*. Senere samme år hadde hun fremtredende roller i andre westernserier som var produsert av Warner Brothers, slik som *[[Maverick]]*, *[[Bronco]]*, *[[Cheyenne]]* og *[[Kruttrøyk]]*. Hun hadde også en liten rolle i en episode av serien *[[Bonanza]]*. I 1960 spilte Anna-Lisa i to andre typer serier, *[[77 Sunset Strip]]* og *[[Surfside Six]]*.

Høydepunktet i Anna-Lisas karriere kom da hun fikk fast rolle som Nora Travers i TV-serien *[[Black Saddles]]*. Den ble sendt 1959&ndash;1960. Columbia Pictures var så fornøyd med Anna-Lisa at selskapet ga henne hovedrollen i to spillefilmer: *[[Løpsk rakett til Venus]]* (1959) og *[[12 to the Moon]]* (1960). Anna-Lisa hadde turnéer i USA med skuespillere som Bob Cummings, Victor Buono, John Carradine, Constance Bennett og Joan Fontaine.

I 1971 var hun regiassistent for Riksteatrets oppsetning av stykket *Sans & Samling*, som Bing & Bringsværd hadde skrevet manus til.  Året etter stod hun på scenen som skuespiller da frigruppen Teater 4 i samarbeid med Riksteatret satte opp stykket *Ingenting*. I 1974 vendte Anna-Lisa tilbake til Oslo for godt. Hun var dukkespiller ved Oslo Nye Teater fra 1976 frem til 1995, og medvirket i nærmere førti figurteaterproduksjoner. Da Oslo Nye i 1994 satte opp Henrik Ibsens drama *[[Hedda Gabler]]* som dukketeater, spilte Anna-Lisa Ruud rollen som tante Julle i den kritikerroste publikumssuksessen. Hun ga også stemme til bysten av Ibsen i denne produksjonen.

## Referanser




## Eksterne lenker
* 
* 
*  Anna-Lisa
*  Om Anne-Lise Ruud på www.sceneweb.no. Besøkt 27. april 2018.
Tour de France 1987

**Tour de France 1987** var den 74. utgaven av Tour de France og foregikk fra 1. til 26. juli 1987.

## Sammenlagt

## Etappene
Norðstreymoyar prestagjalds kommuna

**Norðstreymoyar prestagjalds kommuna** var en kommune på Færøyene. Den ble opprettet som én av en rekke kommuner basert på øyrikets prestegjeld i 1872. Kommunen omfattet prestegjeldet Norðurstreymoy, hvor Kvívík var hovedsogn. Vestmanna kommuna ble utskilt som egen kommune i 1892. I 1913 ble resten av kommunen delt opp i Kvívíkar kommuna, Kollafjarðar kommuna, Hvalvíkar kommuna og Haldarsvíkar og Saksunar kommuna.

## Referanser
Saksunar kommuna

**Saksunar kommuna** var en kommune på Færøyene. Den omfattet bygda og sognet Saksun, til sammen 31&nbsp;km². Kommunen ble opprettet da Haldarsvíkar og Saksunar kommuna ble delt i 1944. I 2005 ble både Saksunar kommuna og Haldarsvíkar kommuna innlemmet i Sunda kommuna. Saksunar kommuna hadde ved innlemmelsen 32 innbyggere.

## Referanser
Betongfagarbeider

**Betongfagarbeider** er en person som arbeider med både forskaling, armering og støping. En betongfagarbeider produserer betongkonstruksjoner innen bygg- og anleggsvirksomhet. Tidligere var disse fordelt på flere fagbrev; forskalingssnekker, jernbinder og betongindustriarbeider. Det ble endret etter Kunnskapsløftet i 2006.

## Fag
Fra begynnelsen av 1900-tallet kom betong gradvis inn som et viktig materiale i norske fundamenterings- og grunnarbeider. Norges klima og ofte vanskelige grunnforhold har medført at vi i dag har høy kompetanse innen betongarbeid.

Faget inkluderer:
*Grunnarbeid på bygg- og anleggsplasser. Man måler opp og deltar i utgravingsarbeidene, sikrer grøftearbeider, legger drensledninger og klargjør byggeplassen for fundamenteringsarbeidene
*Lese forskalingstegninger og armeringstegninger
*Bygge forskalinger, enten tradisjonell forskaling eller systemforskaling
*Støpe fundamenter og andre betongkonstruksjoner. Faget omfatter vinterstøping, støping under vann, sprøytestøping, vakumbehandling, støping med fasadebetong, støping i glideformer, injisering av konstruksjoner, etterarbeid og arbeid med rehabilitering av skadet betong
*Grunnleggende stilasbygging
*HMS-arbeid på arbeidsplassen, f.eks. som verneombud

Betongfagarbeider jobber oftest i arbeidslag som kan bestå av 3-10 betongfagarbeidere og er ledet av en lagbas.

Yrkeskompetanse får man etter 2 års videregående opplæring i skole og to år i lære.
*Vg1: Bygg- og anleggsteknikk
*Vg2: Byggteknikk
*Toårig læretid i bedrift i Betongfaget
*Etter endt læretid avlegges fagprøve.
Et eventuelt opplegg tilbys også gjennom TAF-ordningen på utvalgte skoler.

## Referanser


## Eksterne lenker
«Betongfagarbeider», *Jobbfeber.no*
Bilmekaniker

**Bilmekaniker** er en yrkesgruppe som arbeider med feilsøking, diagnose, service og reparasjon på bilens mekaniske, elektriske og elektroniske systemer. Det er et yrke som i dag krever høy kompetanse og struktur. 

## Eksterne lenker
* Utdanning.no sin yrkesbeskrivelse av bilmekaniker (lette kjøretøy)
* Utdanning.no sin yrkesbeskrivelse av bilmekaniker (tunge kjøretøy)
Bjørn-Endre Andersen

**Bjørn-Endre Andersen** (født 1977) er en forretningsmann som opererer innen pornobransjen på Internett. Han er grunnlegger av Norges største erotiske nettsted Nakenprat og er også involvert i en erotisk nettbutikk.

## Biografi
Andersen var sersjant i Forsvaret og instruktør i håndvåpen, og utdannet seg så ved IT-akademiet i Bergen etter årtusenskiftet. Så begynte han i 2001 å knytte kontakter i det internasjonale pornomiljøet. Han har deltatt på flere store konferanser, blant annet i Las Vegas og Mexico. Identiteten til mannen bak Nakenprat har vært en av den nordiske pornobransjens best bevarte hemmeligheter, men den ble avslørt i *[[Verdens Gang]]* 15. august 2008. Det har også kommet fram i media at Andersen har hatt et samarbeid med politiet og Kripos i sammenheng med å skaffe informasjon om brukere som har lastet opp ulovlig innhold på nettstedet Nakenprat. Han har også fjernet bilder i samarbeid med norsk skuespillerforbund. I 2008 flyttet han ut store deler av sin virksomhet til utlandet.

## Referanser


## Eksterne lenker
* Andersens personlige blogg
* Andersens nettsted Nakenprat